या धड्याचे नाव आहे फाशांची शर्यत. बहुतेक सगळ्यांनाच कॉम्प्युटर गेम्स खेळायला आवडतात.
तुम्ही गेमच्या पायऱ्यांचे रूपांतर कॉम्प्युटर प्रोग्रॅमर्स गेममध्ये कसे करतात, याचा कधी विचार केला आहे का?
कॉम्प्युटर गेम्स तयार करण्यातली आणि कोणतीही समस्या सोडवण्यातली पहिली पायरी म्हणजे विचार करणे आणि नियोजन करणे.
समस्या सोडवण्यासाठी विचार करण्यातल्या पायरीमध्ये अल्गोरीदम तयार होतो, हा समस्या सोडवण्यासाठी किंवा एखादे काम पूर्ण करण्यासाठी
पायरी पायरीने जाण्याचा प्लॅन असतो. या धड्यात, तुम्ही फाशाच्या शर्यतीच्या गेमसाठी एक अल्गोरीदम
तयार कराल. नंतर तुमच्या मित्रांना तुमचा प्लॅन वापरून त्यातील पायऱ्यांनुसार कृती करून गेम खेळता येतोय का
पाहायला सांगाल. त्यांनतर प्रोग्रॅमरची खात्री होते की पायऱ्या बरोबर आहेत,
आता अल्गोरीदमचे कॉम्प्युटरला समजणाऱ्या भाषेतील प्रोग्रॅममध्ये रूपांतर करायची
वेळ आली आहे. दररोज आपण करत असलेल्या प्रत्येक गोष्टीसाठी अल्गोरीदमची गरज असते, त्यात ती गोष्ट पूर्ण करण्यासाठी
पायऱ्यांची यादी दिलेली असते. शाळेला जाण्यासाठी तयार होणे किंवा तुमच्या मित्रांबरोबर दंगामस्तीचा एक
दिवस ठरवणे किंवा स्नॅक्स तयार करणे अशा गोष्टींचा विचार करा. यातील कोणतीही गोष्ट पूर्ण करण्यासाठी,
तुम्ही तिचे लहान पायऱ्यांमध्ये रूपांतर करणे आवश्यक असते आणि कधीकधी या पायऱ्या एका विशिष्ट क्रमात असणे आवश्यक असते.
सँडविच बनवण्याचा विचार करा. तुम्ही कपाटातून कोणताही पदार्थ आधी काढलात तरी काही फरक पडत
नाही. पण तुम्ही बरणी उघडल्याशिवाय पीनट बटर लावू शकत नाही. आपण ज्या सोप्या गोष्टी विचार न करता
करतो, त्यासाठीसुद्धा कॉम्प्युटर्सना अल्गोरीदम्स आणि प्रोग्रॅम्सची गरज असते.
अल्गोरीदम म्हणजे काय घडायला पाहिजे यामागचा विचार आणि प्रोग्रॅम म्हणजे ते घडवण्यासाठी
कॉम्प्युटरला दिलेल्या सूचना. कॉम्प्युटरला प्रोग्रॅम रन करण्यासाठी अल्गोरीदमचे प्रोग्रॅममध्ये
रूपांतर करावे लागते. टास्कचे पायऱ्यांचे विभाजन करण्याला अल्गोरीदम म्हणतात. कधीकधी हे अवघड
वाटते. पण कोणत्याही नव्या कौशल्याप्रमाणे, सरावाने हे अधिकाधिक सोपे होते.